Эканомія ў дзеянні

Вельмі важна з ранняга дзяцінства вучыць майстэрству разумнага і рацыянальнага энергаспажывання, выхоўваць у дзяцей патрэбу актыўна ўдзельнічаць у збераганні энергіі, а таксама прыцягваць увагу дзяцей да праблем расходавання і эканоміі энергарэсурсаў, аховы навакольнага асяроддзя.

Эканамічнае выхаванне павінна адбывацца ў гульнявой форме. Гэта сюжэтна-ролевыя гульні (“Сям’я”, “Дзіцячы сад”, “Фірма”, “Калгас”), тэматычныя заняткі (“Урокі Берагошы”, “Праменьчык”, “Кропелька”, “Водны свет Энергазнайкі”, “Урокі Гнома Эканома”, “Што такое цяпло?”, “Абагравальныя прыборы”).

Вучыць беражліва і эканомна выкарыстоўваць усё, што дае нам прырода, дзяржава. Даць уяўленні пра тое, што, эканомячы ваду, электраэнергію, газ, кожны з нас эканоміць працу многіх людзей, памнажае багацце нашай радзімы, умацоўвае яе энергетычную і эканамічную бяспеку.

Арганізоўваючы работу па фарміраванні ў дашкольнікаў карысных навыкаў і звычак, выкарыстоўвайце ўсе магчымасці, звязаныя з выхаваннем культуры паводзін у побыце і агульнай выхаванасцю: выключыць святло, калі выходзіш з памяшкання, не рабіць вялікі напор вады пры ўмыванні, шчыльна зачыняць дзверы ў памяшканне і г.д.

Вялікую ролю адводце чытанню мастацкай літаратуры, што істотна пашырае кругагляд дзяцей. (“Тры капейкі на пакупкі” Ш.Галіева, творы С.Маршака і С.Міхалкова, казкі “Чырвоная Шапачка”, “Кот у ботах”, “Дзюймовачка”, “Кошчын дом”, “Марозка”, “Пра рыбака і рыбку” і г.д., прыказкі, прымаўкі, задачы і загадкі эканамічнага характару).

Як вы бачыце, важная роля выхавання ў дашкольнікаў навыкаў рацыянальнага і эканомнага выкарыстання паліўна-энергетычных рэсурсаў адводзіцца бацькам.

Бацькі памятайце!!!

Што праз эканамічнае выхаванне ў дашкольнікаў фарміруецца цэласнае ўяўленне пра навакольны свет, усведамленне адзінства чалавека і прыроды, адказнасць за захаванне яе рэсурсаў.

Выхавальнік дашкольнай адукацыі Л.А. Чарнэцкая